Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviksi rautatieyritysten toimiluvista annetun direktiivin 95/18/EY muuttamisesta, komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2000/0571 lopull. - COD 98/0266 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI rautatieyritysten toimiluvista annetun direktiivin 95/18/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Ehdotuksen taustaa Komissio antoi 22. heinäkuuta 1998 ehdotuksen [1] neuvoston direktiiviksi rautatieyritysten toimiluvista annetun direktiivin 95/18/EY [2] muuttamisesta. [1] KOM(1998) 480 lopullinen, 22.7.1998. [2] EYVL L 143, 27.6.1995, s. 70. Ehdotuksen tarkoituksena oli laajentaa direktiivin soveltamisalaa, jotta eurooppalaisille rautatieyrityksille voitaisiin luoda tasapuoliset toimintaedellytykset. Euroopan parlamentti hyväksyi komission ehdotuksen täysistunnossaan 15. syyskuuta 1999. Talous- ja sosiaalikomitea antoi lausuntonsa [3] 26. toukokuuta 1999. [3] EYVL C 209, 22.7.1999, s. 22. Komissio antoi muutetun ehdotuksen [4] 25. marraskuuta 1999 ottaen huomioon ehdotuksen ensimmäisen käsittelyn parlamentissa. [4] KOM(1999) 616 lopullinen, 25.11.1999. Neuvosto pääsi ehdotusta koskevan yhteisen kannan vahvistamisesta poliittiseen yksimielisyyteen 9. ja 10. joulukuuta 1999 pitämässään kokouksessa. Neuvosto vahvisti 28. maaliskuuta 2000 pitämässään kokouksessa yhteisen kannan [5], joka esiteltiin Euroopan parlamentille sen täysistunnossa 13. huhtikuuta 2000. [5] EYVL C 178, 27.6.2000, s. 23. Euroopan parlamentti hyväksyi yhteisen kannan 5. heinäkuuta 2000 pitämässään täysistunnossa tehtyään siihen yhden tarkistuksen. 2. Komission ehdotusten taustaa Huomautus: Tässä tiedonannossa käsitelty ehdotus kuuluu infrastruktuuripakettiin, joka koostuu seuraavista ehdotuksista [6]: ehdotus neuvoston direktiiviksi yhteisön rautateiden kehittämisestä annetun direktiivin 91/440/ETY [7] muuttamisesta, ehdotus neuvoston direktiiviksi rautatieyritysten toimiluvista annetun direktiivin 95/18/EY [8] muuttamisesta ja ehdotus neuvoston direktiiviksi rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta. [6] KOM(1998) 480 lopullinen, 22.7.1998. [7] Neuvoston direktiivi 91/440/ETY, annettu 29. heinäkuuta 1991 (EYVL L 237, 24.8.1991, s. 25). [8] EYVL L 143, 27.6.1995, s. 70. Koska jotkin jäsenvaltiot ovat laajentaneet infrastruktuurin käyttöoikeuksia enemmän kuin direktiivin 91/440/ETY 10 artiklassa edellytetään, komission mielestä on tarpeellista ulottaa toimilupaperiaatteet koskemaan kaikkia näillä markkinoilla mahdollisesti toimivia rautatieyrityksistä, jotta varmistettaisiin näiden yritysten oikeudenmukainen, avoin ja syrjimätön kohtelu. Tällaisen toimenpiteen toisena perusteena on tasapuolisten toimintaedellytysten luominen. Muutetun direktiivin soveltamisalaan kuuluvat siis kaikki rautatieyritykset sillä edellytyksellä, ettei niiden toiminta rajoitu niiden käyttämän rautatieverkon rakenteen tai taloudellisten tavoitteiden vuoksi ainoastaan paikallisen rautatieliikenteen harjoittamiseen. Komissio voi hyväksyä parlamentin ehdottaman ainoan tarkistuksen 24 (yhteisen kannan 1 artiklan 7 kohta, joka koskee direktiivin 95/18/EY 12 artiklaa) kahdesta syystä: Tarkistus on 12 artiklan yleisen tavoitteen mukainen, sillä kyseisessä artiklassa muistutetaan siitä, että rautatieyritysten on noudatettava useita (kansallisia) säännöksiä. Lisäksi tarkistus antaa mahdollisuuden ilmoittaa komissiolle ja sen yksiköille jonkin jäsenvaltion erityistilanteesta. Tarkistuksen mukaan komission tehtävänä on sen jälkeen päättää, onko toimitettujen tietojen perusteella aloitettava rikkomisesta johtuva menettely vai toteutettava muita toimenpiteitä. 3. Päätelmä Komissio voi hyväksyä tarkistuksen, jonka Euroopan parlamentti teki yhteiseen kantaan täysistunnossaan 5. heinäkuuta 2000. EY:n perustamissopimuksen 250 (2) artiklan mukaisesti komissio tarkistaa ehdotuksensa ylläolevan mukaisesti.